PRITARTA

Rietavo savivaldybės tarybos

2014 m. kovo 27 d.

sprendimu Nr.

## Rietavo SAVIVALDYBĖS VYKDOMŲ VISUOMENĖS

## SVEIKATOS PRIEŽIŪROS FUNKCIJŲ ĮGYVENDINIMO 2013 METŲ ATASKAITA

**TURINYS**

[I. Savivaldybės vykdomų visuomenės sveikatos priežiūros funkcijų įgyvendinimo ataskaitos santrauka 1](#_Toc285028405)

[II. Teisės aktai, reglamentuojantys Savivaldybės vykdytas visuomenės sveikatos priežiūros funkcijas 1](#_Toc285028406)

[III. Savivaldybės visuomenės sveikatos priežiūros veiklai įtakos turėjusių veiksnių apžvalga 2](#_Toc285028407)

[IV. Bendruomenės sveikatos būklės analizė](#_Toc285028408) 4

[V. Vykdytos valstybinės visuomenės sveikatos programos ir strategijos 3](#_Toc285028409)

[VI. Savivaldybės visuomenės sveikatos programų ir strategijų, visuomenės sveikatos priežiūros priemonių įgyvendinimas 4](#_Toc285028410)

[VII. Bendruomenės, nevalstybinių organizacijų, ūkio subjektų, Savivaldybės administracijos struktūrinių padalinių dalyvavimas vykdant visuomenės sveikatos priežiūros veiklą 4](#_Toc285028411)

[VIII. Vaikų ir jaunimo sveikatos priežiūros įgyvendinimas 5](#_Toc285028412)

[IX. Savivaldybės visuomenės sveikatos priežiūros veiklos finansavimas 6](#_Toc285028413)

[X. Artimiausio laikotarpio Savivaldybės vykdomos visuomenės sveikatos priežiūros veiklos prioritetinės kryptys 7](#_Toc285028414)

[XI. Savivaldybės visuomenės sveikatos rėmimo specialiosios programos priemonių vykdymas 8](#_Toc285028415)

## SAVIVALDYBĖS VYKDOMŲ VISUOMENĖS SVEIKATOS PRIEŽIŪROS FUNKCIJŲ ĮGYVENDINIMO ATASKAITOS SANTRAUKA

Lietuvos Respublikos Vyriausybės 2008 m. birželio 18 d. nutarimas Nr. 606 „Dėl savivaldybės vykdomų visuomenės sveikatos priežiūros funkcijų įgyvendinimo ataskaitos teikimo tvarkos ir ataskaitos formos patvirtinimo“ įpareigoja savivaldybes rengti visuomenės sveikatos priežiūros funkcijų įgyvendinimo ataskaitą, kuri rengiama pagal Lietuvos Respublikos Vyriausybės 2011 m. sausio 17 d. nutarimo Nr. 44 „Dėl Lietuvos Respublikos Vyriausybės 2008 m. birželio 18 d. nutarimo Nr. 606 „Dėl Savivaldybės vykdomų visuomenės sveikatos priežiūros funkcijų įgyvendinimo ataskaitos teikimo tvarkos ir ataskaitos formos patvirtinimo“ pakeitimo“ reikalavimus, Lietuvos vyriausiojo archyvaro 2011 m. liepos 4 d. įsakymą Nr. V-117 „Dėl dokumentų rengimo taisyklių patvirtinimo“**,** Lietuvos Respublikos sveikatos apsaugos ministro 2009 m. vasario 6 d. įsakymo Nr. V-62 "Dėl Savivaldybėms skirtų visuomenės sveikatos stebėsenos atlikimo rekomendacijų patvirtinimo" rekomendacijas, Lietuvos Respublikos sveikatos apsaugos ministro 2008 m. vasario 14 d. įsakymo V-118 „Dėl Lietuvos Respublikos sveikatos apsaugos ministro 2003 m. rugpjūčio 11 d. įsakymo Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo" pakeitimo“ rekomendacijas.

Rietavo savivaldybės tarybos sprendimu patvirtinta ataskaita viešai skelbiama Savivaldybės interneto svetainėje www.rietavas.lt.

Rietavo savivaldybėje valstybės sveikatos politiką įgyvendina, numato ir organizuoja pirminę asmens ir visuomenės sveikatos priežiūrą Savivaldybės administracijos sveikatos, socialinės paramos ir rūpybos skyrius. Visuomenės sveikatos priežiūros paslaugas Savivaldybėje pagal 2008 m. liepos 4 d. bendradarbiavimo sutartį tarp Klaipėdos rajono ir Rietavo savivaldybių Nr. R8-98 „Dėl pirminės visuomenės sveikatos priežiūros organizavimo ir vykdymo Rietavo savivaldybės teritorijoje“ teikia Klaipėdos rajono savivaldybės biudžetinė įstaiga Klaipėdos rajono savivaldybės visuomenės sveikatos biuras. Kiti Savivaldybės administracijos skyriai ir įstaigos savivaldybei priskirtas visuomenės sveikatos priežiūros funkcijas įgyvendina savo kompetencijos ribose. Rietavo savivaldybėje 2013 m. buvo vykdomos šios visuomenės sveikatos priežiūros funkcijos:

1. Savivaldybės visuomenės sveikatos stebėsenos vykdymas.

2. Visuomenės sveikatos stiprinimas savivaldybės bendruomenėje.

3. Vaikų ir jaunimo pirminė visuomenės sveikatos priežiūra.

4. Kita visuomenės sveikatos priežiūra, reglamentuota Lietuvos Respublikos teisės aktais.

## II. TEISĖS AKTAI, REGLAMENTUOJANTYS SAVIVALDYBĖS VYKDYTAS VISUOMENĖS SVEIKATOS PRIEŽIŪROS FUNKCIJAS

*Rietavo savivaldybės taryba priėmė 15 sprendimų visuomenės sveikatos priežiūros klausimais:*

1. 2013 m. rugsėjo 19 d., Nr. T1-149 „Dėl žmonių gyvybės apsaugos vandens telkiniuose, žmonių saugaus elgesio vandenyje ir ant ledo Rietavo savivaldybėje taisyklių.“
2. 2013 m. rugsėjo 19 d., Nr. T1-148 „Dėl Rietavo savivaldybės tarybos 2012 m. spalio 26 d. sprendimu Nr. T1-179 patvirtintų Rietavo miesto ir savivaldybės gyvenviečių tvarkymo ir švaros taisyklių papildymo.“
3. 2013 m. rugsėjo 19 d., Nr. T1-132 „Dėl Rietavo savivaldybės aplinkos apsaugos rėmimo specialiosios programos 2013 metų sąmatos pakeitimo.“
4. 2013 m. rugsėjo 19 d., Nr. T1-123 Dėl pritarimo Tverų sporto klubas „Vykintas“ planuojamam įgyvendinti projektui „Sporto ir žaidimų aikštyno rekonstrukcija žemaičių A. 1, Tverų mstl., Rietavo sav.“ ir dalyvavimo jame partnerio teisėmis.
5. 2013 m. rugsėjo 19 d., Nr. T1-121 „Dėl pritarimo Žadvainių kaimo bendruomenės planuojamam įgyvendinti projektui „Žadvainių sporto aikštyno atnaujinimas“.
6. 2013 m. rugsėjo 19 d., Nr. T1-120 „Dėl pritarimo Rietavo jaunimo organizacijos „Progresas“, Rietavo atviro jaunimo centro ir 6 kaimo bendruomenių planuojamam įgyvendinti projektui „Jaunimo iniciatyva rieda per kaimus“ ir dalyvavimo jame partnerio teisėmis“.
7. 2013 m. liepos 4 d., Nr. T1-112 „Dėl Rietavo savivaldybės visuomenės sveikatos rėmimo specialiosios programos 2013 metų lėšų paskirstymo patvirtinimo“.
8. 2013 m. balandžio 25 d., Nr. T1-71“Dėl Rietavo savivaldybės visuomenės sveikatos rėmimo specialiosios programos 2013 metų priemonėms įgyvendinti lėšų sąmatos patvirtinimo“.
9. 2013 m. balandžio 25 d., Nr. T1-69 „Dėl mokinių sveikatos priežiūros mokyklose finansavimo 2013 metų programos lėšų paskirstymo“
10. 2013 m. balandžio 25 d., Nr. T1-66 „Dėl pritarimo Rietavo savivaldybės vykdomų visuomenės sveikatos priežiūros funkcijų įgyvendinimo 2012 metų“
11. 2013 m. kovo 28 d., Nr. T1-44 „Dėl Rietavo savivaldybės visuomenės sveikatos priežiūros funkcijai skiriamų lėšų“.
12. 2013 m. kovo 28 d., Nr. T1-43 „Dėl Rietavo savivaldybės visuomenės sveikatos rėmimo specialiosios programos lėšų 2012 metų priemonėms įgyvendinti panaudojimo ataskaitos patvirtinimo“
13. 2013 m. kovo 28 d., Nr. T1-31“ Dėl pritarimo Rietavo savivaldybės visuomenės sveikatos stebėsenos 2012-2014 m. programos 2012 metų ataskaitai“.
14. 2013 m. vasario 21 d., Nr. T1-7“ Dėl Rietavo savivaldybės aplinkos apsaugos rėmimo specialiosios programos 2012 metų priemonių vykdymo ataskaitos patvirtinimo“.
15. 2013 m. vasario 21 d., Nr. T1-15“ Dėl Rietavo savivaldybės aplinkos apsaugos rėmimo specialiosios programos 2013 metų sąmatos patvirtinimo“.

**III. SAVIVALDYBĖS VISUOMENĖS SVEIKATOS PRIEŽIŪROS VEIKLAI ĮTAKOS TURĖJUSIŲ VEIKSNIŲ APŽVALGA**

2013 m. liko tie patys išoriniai veiksniai, kurie turėjo neigiamos įtakos savivaldybės vykdytai visuomenės sveikatos priežiūrai: finansavimas, teisinio reglamentavimo stoka, darbuotojų kompetencija.

|  |  |  |
| --- | --- | --- |
| **Eil. Nr.** | **Išoriniai veiksniai, kurie ataskaitiniais metais turėjo įtakos Savivaldybės vykdytai visuomenės sveikatos priežiūros veiklai** | **Išorinių veiksnių poveikio rezultatas Savivaldybės vykdytai visuomenės sveikatos priežiūros veiklai** |
| 1.2. | FinansavimasTeisinio reglamentavimo stoka | Savivaldybės visuomenės sveikatos biurų veiklos finansavimas nėra aiškus ir reglamentuotas: savivaldybės, tvirtindamos savo biudžetus, nežino valstybės biudžeto dalies dydžio, labai vėlai sudaromos sveikatinimo veiklos sutartys.Mažėjantis ir nestabilus finansavimas trukdo planingai vykdyti priskirtas visuomenės sveikatos funkcijas.Nėra teisės aktų dėl visuomenės sveikatos priežiūros paslaugų savivaldybėse (paslaugų nomenklatūros, paslaugų teikimo aprašymų ir kt.). Visuomenės sveikatos paslaugų teikėjai negali įdiegti vieningų kokybės valdymo sistemų, lyginti savo veiklas.Nėra metodikų, reglamentuojančių valstybės biudžeto lėšų paskirstymo savivaldybėms visuomenės sveikatos funkcijoms vykdyti.Pastebėjimas. Siūlome nustatyti lėšų dydį visuomenės sveikatos priežiūrai vienam gyventojui ir santykį tarp valstybės biudžeto ir savivaldybių biudžeto. |

|  |  |  |
| --- | --- | --- |
| Eil.Nr. | **Vidiniai veiksniai, kurie ataskaitiniais metais turėjo įtakos Savivaldybės vykdytai visuomenės sveikatos priežiūros veiklai** | **Vidinių veiksnių poveikio rezultatas Savivaldybės vykdytai visuomenės sveikatos priežiūros veiklai** |
| 1. | Visuomenės sveikatos priežiūros specialistų trūkumas | Dirba tik viena visuomenės sveikatos priežiūros specialistė L. Ivinskio gimnazijoje, kitas 3 kaimo mokyklas aptarnauja bendruomenės slaugytojai. Dėl to vaikų sveikatos stiprinimas vyksta nekokybiškai ir neefektyviai.  |

# **Iv. Bendruomenės sveikatos būklės analizė**

Rietavo savivaldybės visuomenės sveikatos stebėseną nuo 2009 m. sistemingai vykdo Klaipėdos rajono savivaldybės visuomenės sveikatos biuras. Stebėsena vykdoma vadovaujantis Rietavo savivaldybės tarybos 2012 m. birželio 20 d. sprendimu Nr. T1-133. Juo patvirtinta 2012─2014 metų Rietavo savivaldybės visuomenės sveikatos stebėsenos programa ir jos įgyvendinimo planas. Šios **Programos tikslas**– sukurti nuolatinę Rietavo savivaldybės gyventojų visuomenės sveikatos stebėsenos sistemą, siekiant vertinti Savivaldybės visuomenės sveikatos būklę, aktualius ją veikiančius veiksnius, sveikatos priežiūros organizavimo, įstaigų veiklos rodiklius ir tuo pagrindu tinkamai formuoti vietinę sveikatos politiką.

***4.1. Demografinė būklė***

Remiantis Lietuvos Respublikos 2011 m. visuotinio gyventojų ir būstų surašymo rezultatais, 2013 m. pradžioje, lyginant su 2012 m., Rietavo savivaldybėje sumažėjo 138 gyventojais. 2013 metų pradžioje miesto gyventojai sudarė 43,3 proc. visų Savivaldybės gyventojų, kaimo vietovėse – 56,7 proc. 2013 m. pradžioje 1000 Rietavo savivaldybės vyrų teko 1073,3 moterys (žr. 1 lent.).

*1* ***lent. Gyventojų skaičius pagal lytį ir gyvenamąją vietą Rietavo savivaldybėje***

|  |  |  |  |  |  |  |
| --- | --- | --- | --- | --- | --- | --- |
|  | **2008** | **2009** | **2010** | **2011** | **2012** | **2013** |
| **Iš viso** | 9437 | 9205 | 8981 | 8717 | 8537 | 8399 |
| **Moterys**  | 4964 | 4796 | 4674 | 4542 | 4426 | 4348 |
| **Vyrai** | 4473 | 4409 | 4307 | 4175 | 4111 | 4051 |
| **Miestas** | 3502 | 3426 | 3364 | 3258 | 3192 | 3635 |
| **Kaimas** | 5935 | 5779 | 5617 | 5459 | 5345 | 4764 |

Šaltinis – Lietuvos statistikos departamentas

Pagal vidutinį gyventojų amžių, 2013 m. Rietavo savivaldybės gyventojai yra jaunesni už šalies gyventojus (atitinkamai vidutinis Rietavo savivaldybės gyventojų amžius 2013 m. pradžioje buvo 41,0, Lietuvoje - 42,0 metai).

2013 m. pradžioje, kaip ir šalyje, Rietavo savivaldybėje vaikų (0-17 m.) buvo mažiau negu pagyvenusių žmonių (atitinkamai 19,4 ir 23,9 proc. visų gyventojų) ir Rietavo savivaldybėje vaikų procentas buvo didesnis negu Lietuvoje (žr. 2 lent.).

***2 lent. Gyventojai pagal pagrindines amžiaus grupes 2012-2013 m. pradžioje (proc.)***

|  |  |  |
| --- | --- | --- |
|  | **Rietavo sav.** | **Lietuva** |
| **0-17 m.** | **18-59 m.** | **60+ m.** | **0-17 m.** | **18-59 m.** | **60+ m.** |
| **2012** | 20 | 56,2 | 23,8 | 18,5 | 57,8 | 23,7 |
| **2013** | 19,4 | 56,7 | 23,9 | 18,3 | 57,7 | 24 |

Šaltinis – Lietuvos statistikos departamentas

 **Gimstamumas**

Rietavo savivaldybėje 2012 m., lyginant su 2011 m., gimstamumas išaugo ir buvo didesnis negu šalyje (atitinkamai 12,3 ir 10,2 gimusieji 1000 gyv.).

2008-2012 m. laikotarpiu Rietavo savivaldybėje gimusiųjų skaičius buvo mažesnis negu mirusiųjų (žr. 3 lent.).

***3 lent. Natūralus gyventojų prieaugis Rietavo savivaldybėje***

|  |  |  |  |  |  |
| --- | --- | --- | --- | --- | --- |
|  | **2008** | **2009** | **2010** | **2011** | **2012** |
| **Gimusieji** | 105 | 85 | 74 | 92 | 104 |
| **Mirusieji** | 139 | 134 | 143 | 129 | 143 |
| **Natūralus gyv. prieaugis** | -34 | -49 | -69 | -37 | -39 |

Šaltinis – Lietuvos statistikos departamentas

 **Mirtingumas**

Pagal mirties atvejų ir jų priežasčių registro duomenis galima teigti, kad Rietavo savivaldybėje mirtingumas yra didesnis negu šalyje ir pastaraisiais metais jis dar labiau išaugo (nuo 9,2 iki 10,2 atvejų 1000 gyv.) (žr. 1 pav.).

***1 pav. Standartizuotas mirtingumas 1000 gyv.***

Šaltinis – Higienos instituto sveikatos informacijos centras

Vyrų miršta daugiau negu moterų (2012 m. mirė 80 vyrų ir 63 moterys). 2012 m. moterų mirtingumo rodiklis išliko toks pat, kaip ir 2011 m., o vyrų išaugo nuo 12,5 iki 15,2 atvejų 1000 gyv. 2012 m. Rietavo savivaldybės kaimo gyventojų mirtingumas buvo didesnis negu miesto (žr. 4 lent.).

***4 lent. Mirtingumas pagal lytį ir gyvenamąją vietą 1000 gyv.***

|  |  |  |  |  |  |
| --- | --- | --- | --- | --- | --- |
|  | **2008** | **2009** | **2010** | **2011** | **2012** |
| **Vyrai (standartizuoti rodikliai)** | 13,8 | 12,5 | 14,1 | 12,5 | 15,2 |
| **Moterys (standartizuoti rodikliai)** | 8,7 | 7,1 | 6,4 | 6,6 | 6,6 |
| **Miestas** | 14,6 | 12,8 | 19,6 | 13 | 15,8 |
| **Kaimas** | 13,4 | 14 | 11,6 | 13,9 | 17,6 |

Šaltinis – Higienos instituto sveikatos informacijos centras

Mirusių kūdikių Lietuvoje skaičius 1000 gyvų gimusiųjų kasmet mažėja. Rietavo savivaldybėje nuo 2009 m. iki 2012 m. kūdikių mirčių nebuvo.

***4.2. Sveikatos būklė***

Vaikų (0-17 m.) sergamumas yra didesnis negu suaugusiųjų (nuo 18 m.). Vaikų *sergamumo*atvejų Rietavo savivaldybėje 2012 m., lyginant su 2011 m., buvo užregistruota mažiau (žr. 2 pav.).

***2 pav. Vaikų (0-17) sergamumas 1000 vaikų***

Šaltinis – Higienos instituto sveikatos informacijos centras

Rietavo savivaldybėje, kaip ir šalyje, suaugusiųjų *sergamumas****,*** užregistruotas ambulatorinę pagalbą teikiančiose įstaigose, per 2011-2012 m. išaugo, tačiau 2012 m. jis buvo mažesnis negu Lietuvoje (žr. 3 pav.).

***3 pav. Suaugusiųjų (nuo 18 m.) sergamumas 1000 gyv.***

Šaltinis – Higienos instituto sveikatos informacijos centras

2012 m. *mirčių pagal priežastis* procentinis pasiskirstymas skyrėsi nuo 2011 m., lyginant Rietavo savivaldybę ir Lietuvą. 2011 m. Rietavo savivaldybėje didesnę procentinę dalį negu šalyje sudarė kraujotakos sistemos ligos, išorinės mirties priežastys, o 2012 m. – piktybiniai navikai. 2012 m., kaip ir 2011 m., mirčių procentas dėl kvėpavimo sistemos ligų Rietavo savivaldybėje išliko didesnis negu šalyje (žr. 4 pav.).

***4 pav. Mirties priežasčių pasiskirstymas 2012 m. (proc.)***

Šaltinis – Higienos instituto sveikatos informacijos centras

2012 m., kaip ir 2011 m., Rietavo savivaldybės bendro sergamumo kraujotakos sistemos ligomis, jungiamojo audinio ir skeleto-raumenų sistemos ligomis ir nervų sistemos ligomis rodikliai išliko aukštesni negu Lietuvos rodikliai (žr. 5 pav.).

***5 pav***. ***Bendras sergamumas pagal ligas 2012 m. (proc.)***

Šaltinis – Higienos instituto sveikatos informacijos centras

Rietavo savivaldybėje mirtingumo situacija pagal priežastis ir amžiaus grupes 2012 m. nepasikeitė. 0–17 m. amžiaus grupėje mirčių nebuvo, 18–44 m. amžiaus gyventojų pagrindinė mirties priežastis išliko dėl išorinių priežasčių, 45 m. ir vyresniųjų gyventojų – dėl kraujotakos sistemos ligų (žr. 5 lent.).

***5 lentelė. Mirtys pagal priežastis ir amžių Rietavo sav. 2012 m.***

|  |  |  |  |  |
| --- | --- | --- | --- | --- |
|  | **0-17 m.** | **18-44 m.** | **45-64 m.** | **65+ m.** |
| **Infekcinės ligos** | 0 | 0 | 2 | 3 |
| **Kvėpavimo sist. ligos** | 0 | 0 | 2 | 6 |
| **Virškinimo sist. ligos** | 0 | 0 | 0 | 7 |
| **Išorinės mirties priežastys** | 0 | **3** | 3 | 3 |
| **Piktybiniai navikai** | 0 | 2 | 6 | 22 |
| **Kraujotakos sistemos ligos** | 0 | 0 | **15** | **63** |

Šaltinis – Higienos instituto sveikatos informacijos centras

2012 m., kaip ir 2011 m., Rietavo savivaldybėje kraujotakos sistemos ligomis daugiausiai sirgo vyresnio amžiaus gyventojai, pagrindinė vaikų susirgimų priežastis – kvėpavimo sistemos ligos (žr. 6 lent.).

***6 lentelė. Sergančiųjų Rietavo sav. gyventojų skaičius 1000 gyv. pagal amžių ir pagal ligas 2012 m.***

|  |  |  |  |
| --- | --- | --- | --- |
|  | **0-17 m.** |  **18-64 m.** | **65+ m.** |
| **Kvėpavimo sist. ligos** | **409,2** | **177,3** | 223,9 |
| **Kraujotakos sistemos ligos** | 34,8 | 150,2 | **600,5** |
| **Jungiamojo audinio ir skeleto-raumenų sist. ligos** | 67,1 | 158,2 | 222,1 |
| **Akių ligos** | 146,2 | 84,6 |  199,8 |
| **Urogenitalinės sist. ligos** | 21,6 | 107,6 | 152 |
| **Traumos ir kt. išorinių priežasčių padariniai** | 78,5 | 99,5 | 81,3 |
| **Virškinimo sist. ligos** | 103,1 | 83,7 | 150,7 |
| **Odos ir poodžio ligos** | 98,9 | 58 | 67 |
| **Infekcinės ir parazitinės ligos** | 53,3 | 20,4 | 24,8 |
| **Endokrininės sistemos ligos** | 59,9 | 88,3 | 135,2 |
| **Psichikos ir elegesio ligos** | 56,9 | 58 | 155,1 |

Šaltinis - Higienos instituto sveikatos informacijos centras

Rietavo savivaldybėje dėl kraujotakos sistemos ligų mirė 58,7 proc. visų mirusių moterų ir 44,1 proc. visų mirusių vyrų. Piktybiniai navikai užėmė antrąją vietą moterų ir vyrų mirties priežasčių struktūroje. Moterų ir vyrų mirties priežasčių struktūra išsiskyrė tuo, kad vyrų mirties priežasčių struktūroje trečiąją vietą užėmė išorinės mirties priežastys, o moterų – virškinimo sistemos ligos (žr. 6 pav.).

***6 pav. Mirčių pasiskirstymas pagal lytį ir priežastis Rietavo savivaldybėje 2012 m. (proc.)***

Šaltinis - Higienos instituto sveikatos informacijos centras

Rietavo savivaldybėje vaikų (0–17 m.), sergančių pagrindinėmis ligomis (kvėpavimo, virškinimo sistemų ligos, infekcinės ir parazitinės ligos) buvo mažiau negu Lietuvoje ir sergančiųjų bendras skaičius 2012 m., lyginant su 2011 m., sumažėjo, tačiau kai kuriomis ligomis sergančiųjų buvo daugiau negu šalyje. Analizuojant 2001-2012 m. laikotarpį, 2012 m. buvo didžiausias skaičius sergančių endokrininės sistemos ligomis (cukriniu diabetu), psichikos ir elgesio sutrikimais, akių ligomis.

2012 m. ambulatorinėse sveikatos priežiūros įstaigose profilaktiniam sveikatos pasitikrinimui iš viso apsilankė 87 proc. (2011 m. – 90,5 proc.) vaikų iki 17 m. amžiaus. Vaikų profilaktinių tikrinimų metu didelis dėmesys kreipiamas į vaikų kalbos vystymąsi, regos ir klausos aštrumą, atramos ir judamojo aparato būklę, lytinį ir fizinį brendimą. Profilaktinių tikrinimų metu dažniausiai vaikams buvo nustatomi regėjimo sutrikimai (žr. 7 lent.).

***7 lentelė. Vaikų (0-17 m.), sergančių kai kuriomis ligomis ir sutrikimais, skaičius Rietavo sav. (proc.)***

|  |  |  |  |  |  |
| --- | --- | --- | --- | --- | --- |
|  | **2008** | **2009** | **2010** | **2011** | **2012** |
| **Regos sutrikimai** | 9,8 | 12,7 | 14,2 | 14 | 13,8 |
| **Klausos defektai** | 0,1 | 0,1 | 0,2 | 0,1 | 0,1 |
| **Skoliozė** | 3,5 | 1,9 | 4,2 | 4,2 | 3,7 |
| **Deformuojančios dorsopatijos** | 0,2 | 0,3 | 0,5 | 0,3 | 0,2 |
| **Nenormali laikysena** | 4,4 | 3,7 | 3,4 | 2,4 | 2,2 |
| **Kalbos sutrikimai** | - | - | - | 0,1 | 0,2 |

Šaltinis –Higienos instituto sveikatos informacijos centras

## V. VYKDYTOS VALSTYBINĖS VISUOMENĖS SVEIKATOS PROGRAMOS IR STRATEGIJOS

 Rietavo savivaldybės asmens sveikatos priežiūros įstaigos vykdė šias privalomojo sveikatos draudimo fondo biudžeto lėšomis finansuojamas valstybines lėtinių susirgimų ankstyvosios diagnostikos ir prevencijos programas,

1. Gimdos kaklelio piktybinių navikų prevencinių priemonių programą.

Tikslas – sumažinti Lietuvos moterų sergamumą gimdos kaklelio piktybiniais navikais ir mirtingumą nuo šios ligos.

2. Atrankinės mamografinės patikros dėl krūties vėžio programą.

Tikslas – sumažinti Lietuvos moterų mirtingumą nuo krūties piktybinių navikų.

3. Priešinės liaukos vėžio ankstyvosios diagnostikos programą.

Tikslas – pagerinti ankstyvųjų priešinės liaukos vėžio stadijų diagnostiką, taikyti radikalius priešinės liaukos vėžio gydymo metodus, siekiant pailginti sergančiųjų išgyvenamumo trukmę, sumažinti pacientų neįgalumą ir mirtingumą dėl šios ligos.

4. Vaikų krūminių dantų dengimo silantinėmis medžiagomis programą.

Tikslas – burnos sveikatos išsaugojimas ir ėduonies intensyvumo mažinimas.

5. Asmenų, priskirtinų širdies ir kraujagyslių ligų didelės rizikos grupei, atrankos ir prevencijos priemonių programą.

Tikslas – sumažinti sergamumą ūminiais kardiovaskuliniais sindromais (nestabilia krūtinės angina ar miokardo infarktas, praeinantis smegenų išemijos priepuolis ar smegenų infarktas, periferinių arterijų tromboze), nustatyti naujus latentinių aterosklerozės būklių (miego arterijų, stenozės, periferinių arterijų ligos, nebylios miokardo išemijos) ir cukrinio diabeto atvejus, siekiant sumažinti pacientų neįgalumą ir mirtingumą dėl širdies ir kraujagyslių ligų.

## VI. SAVIVALDYBĖS VISUOMENĖS SVEIKATOS PROGRAMŲ IR STRATEGIJŲ, VISUOMENĖS SVEIKATOS PRIEŽIŪROS PRIEMONIŲ ĮGYVENDINIMAS

Rietavo savivaldybė 2013 metais įgyvendino šias programas:

**6.1. Rietavo savivaldybės visuomenės sveikatos stebėsenos 2012-2014 m. programa**

|  |  |  |  |  |  |
| --- | --- | --- | --- | --- | --- |
| **Priemonės pavadinimas** | **Lėšų šaltinis** | **Skirta lėšų****Lt** | **Panaudota** **Lt** | **Rezultatas** | **Problemos** |
| Stebėti, kaupti, analizuoti ir vertinti Rietavo savivaldybės gyventojų sveikatos būklę ir ją veikiančius rizikos veiksnius | Valstybės lėšosSavivaldybės lėšos | 5 0003 000 | 5 0003 000 | Surinkta ir išanalizuota 100 proc. programoje numatytų sveikatą atspindinčių rodiklių  |  |

Rietavo savivaldybėje nėra patvirtintų strateginių ir kompleksinių programų visuomenės sveikatos srityje.

## VII. BENDRUOMENĖS, NEVALSTYBINIŲ ORGANIZACIJŲ, ŪKIO SUBJEKTŲ, SAVIVALDYBĖS ADMINISTRACIJOS STRUKTŪRINIŲ PADALINIŲ DALYVAVIMAS VYKDANT VISUOMENĖS SVEIKATOS PRIEŽIŪROS VEIKLĄ

**7.1. Visuomeninių organizacijų dalyvavimas sveikatinimo veikloje ir priimant svarbius su visuomenės sveikata susijusius sprendimus:**

Bendruomenės įtraukiamos į visuomenės sveikatos priežiūros paslaugų planavimą ir vykdymą. Bendruomenių atstovai dalyvauja Savivaldybės bendruomenės sveikatos tarybos veikloje, išreiškia pageidavimus, vykdo atskiras priemones Savivaldybės teritorijoje, rengia ir įgyvendina prevencinius projektus savo pasirinktoje teritorijoje.

2013 m. įvyko vienas bendruomenės sveikatos tarybos posėdis.

***7.2. Savivaldybės skirtos lėšos nevalstybinėms organizacijoms, veikiančioms visuomenės sveikatos srityje:***

Nevalstybinės organizacijos nesikreipė.

**7.3. Ūkio subjektų indėlis į visuomenės sveikatos priežiūros funkcijų įgyvendinimą savivaldybės teritorijoje.**

|  |  |  |
| --- | --- | --- |
| **Eil.****Nr.** | **Ūkio subjektas** | **Ūkio subjekto indėlis į visuomenės sveikatos priežiūros funkcijų įgyvendinimą** |
| 1. | VšĮ Rietavo pirminės sveikatos priežiūros centras | Sveikatinimo projektai: „Netaisyklingos laikysenos, stuburo iškrypimų korekcija aptarnaujamos bendruomenės narių tarpe (6-16 m. vaikai)“, „Vaikų, turinčių dėmesio ir elgesio (hiperaktyvumo) sutrikimą tėvų grupinis mokymas“ |
| 2. | Rietavo Lauryno Ivinskio gimnazija | Sveikatinimo projektai: „Tau duotas vienas gyvenimas, saugok jį“, Tuberkuliozės ligos prevencijos projektas „Stop – tuberkuliozei“ |
| 3. | Rietavo socialinių paslaugų centras | Sveikatinimo projektas: „Stiprus ir sveikas emociškai“ – tėvų, vaikų ir paauglių psichinės sveikatos stiprinimas |
| 4. | VšĮ Tverų dienos centras | Sveikatinimo projektas: „Saugus, aktyvus ir sveikas“ |
| 5. | Rietavo savivaldybės neįgaliųjų draugija | Seminarai-mokymai: „Sveiko gyvenimo būdo formavimas neįgaliųjų bendruomenėje“ |
| 6. | Sutrikusio intelekto žmonių globos bendrija „Rietavo viltis“ | Sveikatinimo projektas „Sveikos gyvensenos ir fizinio aktyvumo propagavimas „Judėjimas sveikata“ |
| 7. | Rietavo lopšelis-darželis | Sveikatinimo projektas „Sveikas maistas – sveikas vaikas“. |
| 8. | Klaipėdos rajono savivaldybės visuomenės sveikatos biuras | Pagal bendradarbiavimo sutartį teikė visuomenės sveikatos paslaugas Rietavo savivaldybėje |

**7.4. Savivaldybės administracijos struktūrinių padalinių indėlis į visuomenės sveikatos priežiūros funkcijų įgyvendinimą Savivaldybės teritorijoje.**

Rietavo savivaldybės administracijos sveikatos, socialinės paramos ir rūpybos skyrius įgyvendina Savivaldybėje valstybės sveikatos politiką, numato ir organizuoja pirminę asmens ir visuomenės sveikatos priežiūrą, derina Savivaldybės administracijos skyrių, Savivaldybės įmonių, įstaigų ir organizacijų veiklą įgyvendinant sveikatos priežiūros funkcijas Savivaldybės teritorijoje. Kiti Savivaldybės administracijos struktūriniai padaliniai savo kompetencijos ribose įgyvendina Savivaldybei priskirtas visuomenės sveikatos priežiūros funkcijas.

## VIII. VAIKŲ IR JAUNIMO SVEIKATOS PRIEŽIŪROS ĮGYVENDINIMAS

**8.1. Sveikatos priežiūra mokyklose.**

INFORMACIJA APIE MOKYKLAS IR MOKINIŲ SKAIČIŲ

|  |  |  |  |
| --- | --- | --- | --- |
| Savivaldybės sprendimas dėl etatų įvedimo | Už sveikatos priežiūros mokyklose paslaugų teikimą atsakinga (-os) institucija (-os) ar įstaiga (-os) | Mokyklų skaičius | Mokinių skaičius |
| Data, Nr. | Skirtaetatų | steigėja –Savivaldybė | kitų steigėjų | steigėja – Savivaldybė | kitų steigėjų |
| 1 | 2 | 3 | 4 | 5 | 6 | 7 |
|  |  | VšĮ Rietavo pirminės sveikatos priežiūros centras | 2 |  | 886 |  |
|  |  | UAB „Rietavo šeimos daktaras“ | 2 |  | 293 |  |

SVEIKATOS PRIEŽIŪRĄ MOKYKLOSE VYKDANTYS SPECIALISTAI

|  |  |  |  |
| --- | --- | --- | --- |
| Specialistų etatų skaičius | Specialistų skaičius | Specialistų pasiskirstymas pagal užimamą etatą | Specialistų išsilavinimas (specialybė) |
| 1 ir daugiau | 0,5–1 | iki 0,5 | pagal priedą | visuomenės sveikatos | slaugytojos | kita |
| 1\* | 2\* | 3\* | 4\* | 5\* | 6\* | 7 | 8 | 9 |
| Gyvenamosiose vietovėse, turinčiose 3 000 ir daugiau gyventojų |
| 1 | 1 | 1 |  |  |  | 1 |  |  |
| Gyvenamosiose vietovėse, turinčiose mažiau kaip 3 000 gyventojų |
|  | 1 |  |  |  | 1 |  |  | Bendruo-menės slaugy-tojai |

\*Nurodyti atskirai gyvenamosiose vietovėse, turinčiose 3 000 ir daugiau gyventojų, ir gyvenamosiose vietovėse, turinčiose mažiau kaip 3 000 gyventojų.

SVEIKATOS PRIEŽIŪROS MOKYKLOSE FINANSAVIMAS

|  |  |  |  |
| --- | --- | --- | --- |
| Skirta lėšų (litais) | Savival-dybės įsiparei-gota skirti lėšų (litais) | Panaudota lėšų (litais) | Panaudotų lėšų paskirstymas (litais) |
| Privalomo-jo sveikatos draudimo fondas  | Savival-dybės biudže-tas | Privalomo-jo sveikatos draudimo fondas | Savival-dybės biudže-tas | darbo užmo-kes-čiui | Mo-kes-čiams | medika-mentams(tvarsliavai) | kitai veik-lai |
| 1 | 2 | 3 | 4 | 5 | 6 | 7 | 8 | 9 |
| 26400 | 15000 | 15000 | 26400 | 15000 | 30499 | 9449 | 1452 |  |
|  |  |  |  |  |  |  |  |  |

SVEIKATOS PRIEŽIŪROS MOKYKLOSE VEIKLOS RODIKLIAI

|  |  |  |
| --- | --- | --- |
| Užregistruota mokinių apsilankymųpas sveikatos priežiūros specialistąmokykloje | Apsilankymų pasiskirstymas pagal priežastį | Sveikatinimo veikla |
| pirmoji pagalba | konsultacijos | kita | vykdyta programų  | organizuota renginių | renginiuose dalyvavusių mokinių  |
| 1 | 2 | 3 | 4 | 5 | 6 | 7 |
| 3130 | 969 | 808 | 1353 | 3 | 34 | 3496 |

**8.2. Ikimokyklinio ir priešmokyklinio ugdymo įstaigose vykdyta vaikų sveikatos priežiūra**.

Sveikatos priežiūrą Rietavo lopšelyje-darželyje vykdė bendrosios praktikos slaugytojas (Savivaldybės biudžeto lėšos). Vykdė sveikatinimo projektą „Sveikas maistas – sveikas vaikas“, jame dalyvavo 180 vaikų ir jų šeimos narių.

**8.3. Kita vykdyta vaikų ir jaunimo sveikatos priežiūros veikla.**

Klaipėdos rajono savivaldybės visuomenės sveikatos biuras Rietavo savivaldybėje vykdė:

|  |  |
| --- | --- |
| **Sritis** | **Veikla** |
| Fizinis aktyvumas | Renginys „Kai mūsų širdys plaka išvien“, jame dalyvavo 9 komandos, iš viso 32 Rietavo savivaldybės vaikai. |
| Traumų ir nelaimingų atsitikimų prevencija | Pirmos pagalbos įgūdžių 4 pamokos vyko Tverų vidurinėje mokykloje ir jos Medingėnų skyriuje, dalyviams išdalinti lankstinukai „Padėk. Nelik abejingas“. Iš viso dalyvavo:Tverų vidurinėje mokykloje – 66 mokiniai, Medingėnų skyriuje – 33 mokiniai |
| Ėduonies profilaktika ir burnos higiena | 6 pamokos ėduonies profilaktikos ir burnos higienos tema 1-4 klasių mokiniams ir visiems dalyviams išdalintos burnos higienos priemonės (datų pasta ir šepetėliai). Dalyvavo iš viso 99 mokiniai:Medingėnų skyriuje – 19 mokinių;Žadvainių pagrindinėje mokykloje – 33 mokiniai;Tverų vidurinėje mokykloje – 47 mokiniai |

**IX. SAVIVALDYBĖS VISUOMENĖS SVEIKATOS PRIEŽIŪROS VEIKLOS FINANSAVIMAS**

**9.1. Savivaldybės tarybos patvirtinti Savivaldybės biudžeto asignavimai ir jų panaudojimas visuomenės sveikatos priežiūros veiklai.**

|  |  |  |  |
| --- | --- | --- | --- |
| Eil. Nr. | Paskirtis  | Skirti asignavimai (tūkst. Lt) | Panaudoti asignavimai(tūkst. Lt) |
| 1. | Visuomenės sveikatos priežiūros funkcijų vykdymui pagal 2008 m. liepos 4 d. bendradarbiavimo sutartį Nr. R8-98 | 5,0 | 5,0 |
| 2. | Mokyklų visuomenės sveikatos priežiūrai | 15,0 | 15,0 |
|  | Iš viso | 20,0 | 20,0 |

**9.2. Savivaldybei skirti Lietuvos Respublikos valstybės biudžeto asignavimai ir jų panaudojimas visuomenės sveikatos priežiūros veiklai.**

|  |  |  |  |
| --- | --- | --- | --- |
| Eil. Nr. | Paskirtis  | Skirti asignavimai(tūkst. Lt) | Panaudoti asignavimai(tūkst. Lt) |
| 1. | Visuomenės sveikatos priežiūros funkcijų vykdymui pagal 2008 m. liepos 4 d. bendradarbiavimo sutartį Nr. R8-98 | 11,6 | 11,6 |
|  | Iš viso | 11,6 | 11,6 |

**9.3 Privalomojo sveikatos draudimo fondo lėšų neskirta visuomenės sveikatos priežiūros veiklai.**

|  |  |  |  |
| --- | --- | --- | --- |
| Eil. Nr. | Paskirtis  | Skirti asignavimai(tūkst. Lt) | Panaudoti asignavimai(tūkst. Lt) |
| 1. | Visuomenės sveikatos rėmimo specialiajai programai | 8,45 | 8,45 |
| 2. | Sveikatos priežiūrai mokyklose | 26,4 | 26,4 |
|  | Iš viso | 34,85 | 34,85 |

## X. ARTIMIAUSIU LAIKOTARPIU SAVIVALDYBĖS VYKDOMOS VISUOMENĖS SVEIKATOS PRIEŽIŪROS VEIKLOS PRIORITETINĖS KRYPTYS

Vadovaujantis LR visuomenės sveikatos priežiūros įstatymo 33 str., 35 str., 36 str., artimiausiu laikotarpiu Savivaldybės vykdomos visuomenės sveikatos priežiūros veiklos prioritetinės kryptys – vaikų ir jaunimo sveikos gyvensenos įgūdžių formavimas ir sveikatos stiprinimas, Rietavo savivaldybės visuomenės sveikatos stebėsena, gyventojų sveikatos stiprinimas.

## XI. SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMAS

1. SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOS

|  |  |  |
| --- | --- | --- |
| Eil. Nr. | Savivaldybės visuomenės sveikatos rėmimo specialiosios programos lėšų šaltiniai | Surinkta lėšų litais |
| 1 | 2 | 3 |
| 1 | Savivaldybės biudžeto asignavimai | 18650 |
| 2 | Privalomojo sveikatos draudimo fondo biudžeto lėšos  | 8450 |
| Lėšų likutis ataskaitinių biudžetinių metų pradžioje | 0 |
| Iš viso lėšų | 27100 |

2. SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS ĮGYVENDINTOS PRIEMONĖS

|  |  |  |  |  |  |
| --- | --- | --- | --- | --- | --- |
| Eil. Nr. | Savivaldybės visuomenės sveikatos programų sritys | Vykdytų Savivaldybės visuomenės sveikatos programų skaičius | Vertinimo kriterijųskaičius | Skirta lėšų, litais | Panaudotalėšų, litais |
| planuota | įvykdyta |
| 1 | 2 | 3 | 4 | 5 | 6 | 7 |
| 1. | 2.1 | 1 | 22 | 22 | 1500 | 1500 |
| 2. | 2.2 | 1 | 60 | 60 | 500 | 500 |
| 3. | 2.3 | 1 | 860 | 860 | 1000 | 1000 |
| 4. | 2.4 | 2 | 167 | 167 | 5500 | 5500 |
| 5. | 2.5 | 2 | 206 | 206 | 3950 | 3950 |
| 6. | 2.6 | 2 | 123 | 123 | 3650 | 3650 |
| 7. | 2.10 | 1 |  |  | 5000 | 5000 |
| 8. | 2.13 | 1 |  |  | 6000 | 6000 |
| Iš viso lėšų | 27100 | 27100 |

2.1. neinfekcinių ligų ir traumų profilaktikos ir kontrolės;

2.2. užkrečiamųjų ligų profilaktikos ir kontrolės;

2.3. alkoholio, tabako ir kitų psichoaktyviųjų medžiagų vartojimo prevencijos;

2.4. psichikos sveikatos stiprinimo, savižudybių ir smurto prevencijos;

2.5. vaikų ir jaunimo sveikatos išsaugojimo ir stiprinimo;

2.6. gyventojų sveikos mitybos ir fizinio aktyvumo skatinimo;

2.7. burnos ertmės organų ligų profilaktikos;

2.8. bendruomenės sveikatos stiprinimo, sveikatos mokymo, šeimos planavimo konsultavimo, sveikatos žinių populiarinimo ir visuomenės sveikatos propagavimo;

2.9. gyvenamosios aplinkos sveikatinimo;

2.10. Savivaldybės visuomenės sveikatos stebėsenos;

2.11. triukšmo prevencijos;

2.12. prevencinės medicinos;

2.13. kitų sričių visuomenės programos.

3. SAVIVALDYBĖS BENDRUOMENĖS SVEIKATOS RĖMIMAS VISUOMENĖS SVEIKATOS RĖMIMO SPECIALIOSIOS PROGRAMOS LĖŠOMIS

|  |  |  |  |
| --- | --- | --- | --- |
| Eil.Nr. | Savivaldybės visuomenės sveikatos programų sritys | Savivaldybės bendruomenės tikslinių grupių apibūdinimas | Savivaldybės bendruomenės tikslinių grupių gautos naudos apibūdinimas |
| 1 | 2 | 3 | 4 |
| 1. | 2.1 | 6-16 metų vaikai | Vyko 27 praktiniai užsiėmimai L. Ivinskio gimnazijos mokiniams dėl netaisyklingos laikysenos, stuburo iškrypimo korekcijos |
| 2. | 2.2 | 1-4 klasių mokiniai (L. Ivinskio gimnazija ir Žadvainių pagrindinė mokykla) | Mokyklose organizuoti renginiai: „Pasaulinė tuberkuliozės diena“, „Žinios apie tuberkuliozę“. Paimti tuberkulino mėginiai |
| 3. | 2.3 | L. Ivinskio gimnazijos mokiniai | Gimnazijos Raudonojo Kryžiaus būrelis visus metus organizavo renginius mokyklos bendruomenei: „Pasaulinė diena be tabako“, „Savanorystės pirmamokslis“, „Pirmos pagalbos diena“, „Tarptautinė alkio diena“. Parengtas stendas, skirtas pasaulinei kovos su AIDS dienai paminėti. Mokiniai žiūrėjo spektaklį „Adata“ |
| 4. | 2.4 | Šeimos, auginančios vaikus, turinčius dėmesio ir elgesio sutrikimų; socialinės rizikos šeimų vaikai | Padedant specialistams analizuotos poveikio priemonės emocinės būsenos stiprinimui. Vyko individualūs užsiėmimai |
| 5. | 2.5 | Lopšelį-darželį lankantys vaikai, socialinės rizikos šeimų vaikai | Vyko sportinės varžybos, pamokėlės ir judrieji žaidimai, sveiko maisto gaminimas |
| 6. | 2.6 | Neįgalieji su proto ir fizine negalia | Bendruomenės nariai supažindinti su sveika mityba, sveika gyvensena, vyko fizinio aktyvumo užsiėmimai Rietavo žirgyne |

4. INFORMACIJOS APIE SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS ĮGYVENDINTAS PRIEMONES SKLAIDA

|  |  |  |  |
| --- | --- | --- | --- |
| Eil. Nr. | Informavimo ir viešinimo priemonės pavadinimas | Įgyvendintų informavimo ir viešinimo priemonių skaičius | Paviešintų Savivaldybės visuomenės sveikatos programų skaičius |
| 1 | 2 | 3 | 4 |
| 1. | 2.2 | 4 | 5 |
| 2. | 2.5 | 1 | 3 |

2.2. informaciniai ir mokomieji renginiai, parodos, konferencijos, seminarai, konkursai ir supažindinimas su Savivaldybės visuomenės sveikatos programomis šalyje ir užsienyje;

2.5. aiškinamieji ir informaciniai stendai.

5. SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS ADMINISTRAVIMO TOBULINIMAS

|  |  |  |
| --- | --- | --- |
| Eil. Nr. | Problemos, susijusios su Savivaldybės visuomenės sveikatos rėmimo specialiosios programos administravimu | Pasiūlymai, kaip tobulinti Savivaldybės visuomenės sveikatos programų rengimą, finansavimą ir įgyvendinimą |
| 1 | 2 | 3 |
|  |  |  |

**RIETAVO SAVIVALDYBĖS ADMINISTRACIJOS**

**SVEIKATOS, SOCIALINĖS PARAMOS**

**IR RŪPYBOS SKYRIUS**

Rietavo savivaldybės tarybai

**AIŠKINAMASIS RAŠTAS PRIE SPRENDIMO PROJEKTO**

**,,DĖL PRITARIMO RIETAVO SAVIVALDYBĖS VYKDOMŲ VISUOMENĖS SVEIKATOS PRIEŽIŪROS FUNKCIJŲ ĮGYVENDINIMO 2013 METŲ ATASKAITAI“ PROJEKTO**

2014–03-03

Rietavas

1. **Sprendimo projekto esmė.** Savivaldybės tarybos sprendimoprojekto „Dėl pritarimo Rietavo savivaldybės vykdomų visuomenės sveikatos priežiūros funkcijų įgyvendinimo 2013 metų ataskaitai“ tikslas – pritarti parengtai savivaldybės visuomenės sveikatos priežiūros funkcijų įgyvendinimo 2013 metų ataskaitai.
2. **Kuo vadovaujantis parengtas sprendimo projektas**. Sprendimo projektas parengtas vadovaujantis Lietuvos Respublikos Vyriausybės 2011 m. sausio 17 d. nutarimu Nr. 44 „Dėl Lietuvos Respublikos Vyriausybės 2008 m. birželio 18 d. nutarimo Nr. 606 „Dėl savivaldybės vykdomų visuomenės sveikatos priežiūros funkcijų įgyvendinimo ataskaitos teikimo tvarkos ir ataskaitos formos patvirtinimo“ pakeitimo“.
3. **Tikslai ir uždaviniai.** Siekiama pritarti Savivaldybės visuomenės sveikatos priežiūros funkcijų įgyvendinimo 2013 m. ataskaitai ir pateikti ją Lietuvos Respublikos sveikatos apsaugos ministerijai.
4. **Laukiami rezultatai.** Pritarti pateiktai ataskaitai ir LR Vyriausybės nutarimu nustatyta tvarka laiku ją pateikti LR sveikatos apsaugos ministerijai.
5. **Kas inicijavo sprendimo projekto rengimą.** Sprendimo projekto rengimą inicijavo Savivaldybės administracijos Sveikatos, socialinės paramos ir rūpybos skyrius.
6. **Sprendimo projekto rengimo metu gauti specialistų vertinimai.** Neigiamų specialistų vertinimų negauta.
7. **Galimos teigiamos ar neigiamos sprendimo priėmimo pasekmės.** Neigiamų pasekmių nenumatyta.
8. **Lėšų poreikis sprendimo įgyvendinimui.** Nereikia.
9. **Antikorupcinis vertinimas.** Sprendimas antikorupciniu požiūriu nevertinamas.

Skyriaus vedėja Jolita Alseikienė